
Úvod 
Tento materiál sa riadi podmienkami prijímania detí podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a vzťahuje sa výhradne na podmienky Materskej školy, Ulica pod Lipinami 181/2, Dargov. 
Na rozhodovanie každej materskej školy vo veciach podľa § 37 ods. 1 zákona č. 321/2025 Z. z. bez ohľadu na jej zriaďovateľa, sa podľa § 74 ods. 1 písm. a) zákona č. 321/2025 Z. z. vzťahuje Správny poriadok.

1 Vymedzenie podmienok prijímania detí na predprimárne vzdelávania v materskej škole
Na predprimárne vzdelávanie v materskej škole sa prijímajú deti podľa § 59 a 59a školského zákona. Pri prijímaní detí do materskej školy sa dodržiavajú princípy:
 • rovnoprávnosti prístupu k výchove a vzdelávaniu so zohľadnením výchovno vzdelávacích potrieb jednotlivca a jeho spoluzodpovednosti za svoje vzdelávanie (§ 3 písm. d) školského zákona), 
• inkluzívneho vzdelávania (§ 3 písm. e) školského zákona), 
• zákazu všetkých foriem diskriminácie a obzvlášť segregácie (§ 3 písm. f) školského zákona).
Na predprimárne vzdelávanie v materskej škole sa prijíma dieťa od troch rokov veku. V prípade, ak je v materskej škole voľná kapacita a ak sú vytvorené vhodné materiálne, personálne a iné potrebné podmienky, možno výnimočne prijať aj dieťa od dovŕšenia dvoch rokov veku. Z právnych predpisov nevyplýva možnosť prijatia dieťaťa mladšieho ako dva roky do materskej školy zaradenej v sieti, a to bez ohľadu na jej zriaďovateľa.
Riaditeľka materskej školy nesmie pri prijímaní uprednostniť deti mladšie ako tri roky pred prijatím starších detí.
Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, ktoré spĺňajú vek na plnenie povinného predprimárneho vzdelávania - dosiahnu 5 rokov veku do 31.8.2026, a následne deti, ktoré majú právo na prijatie na predprimárne vzdelávanie. 

Deti pokračujúce v plnení povinného predprimárneho vzdelávania (predtým deti s odkladom povinnej školskej dochádzky), v plnení povinného predprimárneho vzdelávania môže dieťa pokračovať na základe:
                    písomného súhlasu zariadenia výchovného poradenstva a prevencie,
                    písomného súhlasu všeobecného lekára pre deti a dorast
                   informovaného súhlasu zákonného zástupcu.
Deti, ktoré majú právo na prijatie na predprimárne vzdelávanie v šk.r.2026/2027 –  deti, ktoré dovŕšia 4 roky veku do 31.08.2026.
Deti, ktoré majú právo na prijatie na predprimárne vzdelávanie v šk.r.2026/2027 –  deti, ktoré dovŕšia 3 roky veku do 31.08.2026.
Právo na prijatie na predprimárne vzdelávanie na príslušný školský rok majú všetky deti, ktoré dovŕši tri roky veku do 31. augusta príslušného kalendárneho roku.
Ostatné podmienky prijímania do MŠ dohodnuté so zriaďovateľom v prípade zvýšeného záujmu zákonných zástupcov o prijatie detí do MŠ (VZN č.2/2016 obce Dargov) :
· deti, ktoré majú trvalý pobyt v obci,
ktoré majú osvojené základné hygienické a samoobslužné návyky a sú primerane samostatné (dieťa nemá plienky a cumlík, nepije z fľaše, samostatne sa naje lyžicou, napije  sa z pohára,
· používa WC, umýva si ruky, oblečie základné časti odevu, obuje sa), výnimočne deti od dovŕšenia dvoch rokov veku - len v prípade voľnej kapacity v MŠ, s osvojenými hygienickými a stravovacími návykmi, 
· v prípade zvýšeného záujmu o prijatie do materskej školy a podľa VZN č.2/2016 obce Dargov, budú uprednostnené   
· deti s trvalým pobytom v Dargove, a aspoň jeden rodič dieťaťa s trvalým pobytom v Dargove,
· deti zamestnaných rodičov,
· deti, o ktorých sa stará osamelý zákonný zástupca,
· deti ktoré majú v tunajšej MŠ súrodenca a spĺňajú podmienky prijatia do MŠ,
· deti podľa poradia od najstaršieho dieťaťa do naplnenia kapacity školy. 
· deti, ktoré nastúpia do 15. septembra 2026.

2 Prihlásenie dieťaťa na predprimárne vzdelávanie v materskej škole
Dieťa sa do materskej školy prijíma na základe prihlášky na vzdelávanie v materskej škole (ďalej len „prihláška“). Požadovaná prihláška sa podáva na formulári schválenom a zverejnenom ministerstvom školstva na https://edicnyportal.iedu.sk/Forms (príloha 1).
Zákonný zástupca dieťaťa alebo zástupca zariadenia (ďalej len „zákonný zástupca“) ako prílohu k prihláške prikladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa (ďalej len „potvrdenie o zdravotnej spôsobilosti“). Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie v materskej škole. Pre úspešné plnenie predprimárneho vzdelávania každého dieťaťa je nevyhnutné, aby potvrdenie o zdravotnej spôsobilosti obsahovalo všetky dôležité skutočnosti o zdravotnom stave dieťaťa, ktoré môžu mať vplyv na bezpečnosť a ochranu zdravia dieťaťa pri jeho predprimárnom vzdelávaní, ako aj vplyv na bezpečnosť a ochranu zdravia ostatných detí, ktoré sú vzdelávané v príslušnej materskej škole. Bez potvrdenia o zdravotnej spôsobilosti dieťaťa a údaju o povinnom očkovaní dieťaťa nebude žiadosť o prijatie dieťaťa akceptovaná.
Na prihláške, sa ďalej vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa nevyžaduje, ak:
• jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa (túto skutočnosť je možné preukázať napríklad neoverenou kópiou rozhodnutia súdu), 
• jeden z rodičov nie je schopný zo zdravotných dôvodov sa podpísať (túto skutočnosť je možné preukázať napríklad potvrdením od všeobecného lekára rodiča, ktorý nie je schopný sa podpísať), 
• vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (túto skutočnosť je možné preukázať napríklad písomným vyhlásením podľa prílohy 2),
• zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy (príloha 3).

2.1 Spôsob a termín podania prihlášky 
Prihlášku podáva zákonný zástupca prostredníctvom vyplnenia elektronickej prihlášky na stránke materskej školy (v sekcii O škole – Zápis detí do MŠ – Elektronická prihláška 2026 alebo na https://eprihlasky.iedu.sk) od 1. mája do 31. mája a vytlačenú a podpísanú s potvrdením od lekára (príloha 4) ju prinesie osobne do materskej školy alebo ju predloží v tlačenej forme osobne pri zápise dieťaťa v termíne uvedenom na webovom sídle materskej školy.
Na osobný zápis dieťaťa do materskej školy príde zákonný zástupca spolu s dieťaťom, ktoré do materskej školy zapisuje. Spolu s vyplnenou prihláškou predloží pri zápise aj kópiu rodného listu dieťaťa a preukáže sa vlastným dokladom totožnosti.

2.2 Rozhodnutie o prijatí dieťaťa do materskej školy
O prijatí dieťaťa na základe prihlášky rozhodne materská škola v termíne, ktorý určí a na svojom webovom sídle zverejní ministerstvo školstva. 
Zoznam uchádzačov sa zverejňuje na verejne prístupnom mieste materskej školy, na webovom sídle materskej školy a na webovom sídle určenom ministerstvom školstva. Zoznam obsahuje namiesto mena a priezviska uchádzača vopred pridelený číselný kód a informáciu, či uchádzač bol alebo nebol prijatý na predprimárne vzdelávanie. 
Ak bol uchádzač prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí. Dieťa je „reálne“ prijaté na predprimárne vzdelávanie až po nadobudnutí právoplatnosti písomného rozhodnutia o prijatí.                                                                                                                                                                                                                                                          V rozhodnutí o prijatí dieťaťa môže riaditeľka MŠ určiť adaptačný pobyt dieťaťa alebo diagnostický pobyt dieťaťa po dobu maximálne troch mesiacov.
Ak zákonný zástupca o to požiada, materská škola vyhotoví rozhodnutie o prijatí v písomnej forme a bez zbytočného odkladu ho odošle zákonnému zástupcovi. 
Ak vzor prihlášky neumožňuje vyznačiť poradie materských škôl podľa záujmu, zákonný zástupca potvrdí vybranej materskej škole prijatie do troch pracovných dní odo dňa doručenia rozhodnutia o prijatí a materská škola vyhotoví toto rozhodnutie najskôr po potvrdení prijatia. Ostatné rozhodnutia o prijatí, ktoré sa vzťahujú na materské školy uvedené v prihláške strácajú platnosť. 
Neprijatému uchádzačovi materská škola odošle rozhodnutie o neprijatí do piatich pracovných dní od jeho vydania. (Rozhodnutie o prijatí bude vygenerované do 10.7.2026.) /Riaditeľka materskej školy rozhodne o podaných prihláškach najneskôr do 8. júla príslušného kalendárneho roka./
Riaditeľka materskej školy rozhodne o podaných prihláškach najneskôr do 8. júla príslušného kalendárneho roka.






Viac informácii dostupných na: 
Tel. č.: 00421 056 381 10 47 (v čase od 10:00 hod. do 12:00 hod.)
E-mail: materskaskoladargov@gmail.com 
Web. sídle:  https://msdargov.sk 
                         https://www.dargov.net

